Շիրակի մարզպետը լրագրողների հետ ունեցած ճեպազրույցի ժամանակ անդրադարձավ վերջին զանգ ու վերջին դաս միջոցառումների անցկացման նպատակով դրամահավաքության վերաբերյալ մարզպետարանի թեժ գծին եկած ահազանգերին: «Մեկ-երկու ահազանգ ստացանք, բայց, ցավոք, եթե մարդիկ տեղեկատվություն են տալիս, ապա սխալ են ներկայանում, և մեր ստուգումների ժամանակ պարզվում է, որ այդ անձը չկա, բայց միևնույն է, մենք այդ ահազանգի հետքերով ուսումնասիրում ենք այդ փաստը: Ունեցանք լրատվամիջոցներից մեկում հրապարակում ու իմ հանձնարարականով ուսումնասիրվեց հենց այդ ահազանգը, սակայն պարզվեց, որ նման բան չկա: Չենք ունեցել այնպիսի դեպքեր, որ նկատողության կամ կարգապահական տույժի արժանանա դպրոցի տնօրենը կամ ուսուցիչը»,-փաստեց Հովսեփ Սիմոնյանը: